ຜູ້ສະມັກ ພັກອິສລາມ ມີຄະແນນນຳໜ້າ ຢູ່ອີຈິບ (ສະໄລດ໌ກັບວີດີໂອ)
ປະກົດວ່າ ຜູ້ສະມັກພັກພະລາດອນພາບມຸສລິມ ມີຄະແນນນຳໜ້າ ໃນການເລືອກຕັ້ງ ປະທານາທິບໍດີອີຈິບ
ການນັບຄະແນນສຽງຂັ້ນຕົ້ນ ໃນການເລືອກຕັ້ງປະທານາທິບໍດີທີ່ເສລີເທື່ອທຳອິດຂອງອີຈິບ ສະແດງໃຫ້ເຫັນວ່າ ຜູ້ສະມັກຂອງພັກພະລາດອນພາບມຸສລິມ ອາດໄດ້ຮັບຄະແນນສຽງນຳ ໜ້າໜ້ອຍນຶ່ງລື່ນບັນດາຜູ້ສະມັກຄົນອື່ນໆທີ່ໄດ້ຮັບການສະໜັບສະໜຸນຢ່າງແຂງຂັນຈຳນວນ ສອງສາມຄົນ ໜັງສືພິມຂອງອີີຈິບລາຍງານວ່າ ຜົນການນັບຄະແນນສຽງບາງສ່ວນທີ່ໄດ້ຮັບໃນວັນສຸກມື້ນີ້ ສະແດງໃຫ້ເຫັນວ່າ ທ່ານ Mohamed Morsi ກາຍເປັນຜູ້ໄດ້ຮັບຄະແນນສຽງຫຼາຍກວ່າໝູ່ ຢູ່ໃນບາງເຂດ ໃນການປ່ອນບັດທີ່ມີຂຶ້ນໃນມື້ວັນພຸດແລະວັນພະຫັດວານນີ້ ພັກພະລາດອນພາບມຸສິລມກ່າວວ່າ ການສຳຫຼວດຄວາມເຫັນທີ່ບໍ່ເປັນທາງການຂອງຕົນ ສະແດງໃຫ້ເຫັນວ່າ ທ່ານ Morsi ມີຄະແນນລື່ນທ່ານ Ahmed Shafiq ໜ້ອຍນຶ່ງ ແລະ ຈະປະເຊີນໜ້າກັບຜູ້ກ່ຽວໃນການເລືອກຕັ້ງຮອບສອງຊຶ່ງຈະມີຂຶ້ນໃນເດືອນໜ້ານີ້ ທ່ານ Shafiq ທີ່ບໍ່ຝັກໄຝ່ໃນດ້ານສາສະໜາ ເຄີຍຮັບໜ້າທີ່ເປັນນາຍົກລັດຖະມົນຕີມາແລ້ວ ພາຍ ໃຕ້ອະດີດປະທານາທິບໍດີ Hosni Mubarak ຜົນການນັບຄະແນນສຽງຂັ້ນຕົ້ນ ຂອງໜັງສືພິມຕ່າງໆ ສະແດງໃຫ້ເຫັນວ່າ ຜູ້ສະມັກຄົນ ອື່ນໆກໍໄດ້ຮັບການສະໜັບສະໜຸນຢ່າງແຂງຂັນຄືກັນ ປະກອບມີທ່ານ Abdel Moneim Aboul Fotouh ຜູ້ສະມັກນິຍົມແນວທາງປານກາງ ຂອງພັກສາສະໜາອິສລາມ ທີ່ໄດ້ຮັບ ການສະໜັບສະໜຸນຈາກພວກຫົວນິຍົມເສລີຈຳນວນນຶ່ງ ພວກຝ່າຍຊ້າຍແລະພວກຊົນກຸ່ມ ນ້ອຍທີ່ນັບຖືສາສະໜາຄຣິສຕ໌ພ້ອມໆກັບອະດີດລັດຖະມົນຕີການຕ່າງປະເທດ Arm Moussa ທີ່ບໍ່ຝັກໄຝໃນດ້ານສາສະໜາທີ່ເຂົ້າຮັບຕຳແໜ່ງໃນສະໄໝທ່ານ Mubarak ການໄດ້ຮັບໄຊຊະນະ ຂອງຜູ້ສະມັກທີ່ບໍ່ຝັກໄຝ່ໃນດ້ານສາສະໜາຄົນໃດຄົນນຶ່ງນັ້ນ ແມ່ນຈະ ເປັນຂີດໝາຍຂອງບາດລ້ຽວທີ່ສຳຄັນຈາກການເລືອກຕັ້ງສະພາແຫ່ງຊາດເມື່ອ 6 ເດືອນກ່ອນ ເວລາພວກໄປປ່ອນບັດຫຼາຍກວ່າ 70% ໄດ້ພາກັນປ່ອນເອົາຜູ້ສະມັກຂອງພັກສາສະໜາອິສ ລາມ ຜູ້ສະມັກຄົນທີຫ້າ ຄືທ່ານ Hamdeen Sabahi ກໍປາກົດວ່າໄດ້ຮັບຄະແນນດີສົມຄວນ ທ່ານ ໄດ້ຮັບຄະແນນເພີ່ມຂຶ້ນເປັນລຳດັບໃນການຢັ່ງຫາງສຽງປະຊາຊົນໃນຮອບອາທິດຜ່ານມາໂດຍ ໄດ້ດຶງດູດເອົາຜູ້ມີສິດປ່ອນບັດທີ່ບໍ່ຕ້ອງການ ຈະເລືອກເອົາພັກສາສະໜາອິສລາມຫຼືບຸກຄົນສຳ ຄັນຂອງອະດີດລັດຖະບານເກົ່າ ພວກເຈົ້າໜ້າທີ່ເລືອກຕັ້ງເລີ່ມນັບບັດຄະແນນສຽງຢ່າງເຕັມທີ່ໃນວັນສຸກມື້ນີ້ຊຶ່ງ ພວກທ່ານເວົ້າ ວ່າ ຜົນການນັບຄະແນນສຽງຂັ້ນສຸດທ້າຍຈະມີການປະກາດໃຫ້ຮູ້ໃນວັນອັງຄານຈະມານີ້ ນາງ Elizabeth Arrott ຜູ້ສື່ຂ່າວຂອງວີໂອເອກ່າວວ່າ ບັນດາຜູ້ມີສິດປ່ອນບັດມີຄວາມເພິງພໍ ໃຈກ່ຽວກັບການຈັດແຈງຂອງພວກເຈົ້າໜ້າທີ່ເລືອກຕັ້ງໃນການນັບບັດຄະແນນສຽງ ໃນການເລືອກຕັ້ງປະທານາທິບໍດີຄັ້ງນີ້ ມີຜູ້ສະມັກເຂົ້າແຂ່ງຂັນທັງໝົດ 12 ຄົນ ການເລືອກ ຕັ້ງຮອບສອງໄດ້ກຳນົດໃສ່ວັນທີ 16 ແລະ 17 ມິຖຸນາລະຫວ່າງຜູ້ທີ່ໄດ້ຮັບຄະແນນສຽງຫຼາຍ ທີ່ສຸດສອງຄົນ ຜູ້ຊະນະການເລືອກຕັ້ງປະທານາທິບໍດີຮອບສອງ ຈະມີການປະກາດໃຫ້ຮູ້ໃນວັນທີ 21 ມິຖຸ ນານີ້